సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
దసరాకు ‘మెగా’ అనౌన్స్ మెంట్?
తెలుగు సినీ ప‌రిశ్ర‌మ‌లో ఆస‌క్తిక‌రంగా మారిన విష‌యం ఏద‌న్న  ఉందా అంటే అది చిరంజీవి 150వ సినిమా మాత్ర‌మే.
TNN | Updated:
Oct 20, 2015, 12:19PM IST
హైదరాబాద్: గ‌త ఏడాది కాలంగా తెలుగు సినీ ప‌రిశ్ర‌మ‌లో ఆస‌క్తిక‌రంగా మారిన విష‌యం ఏద‌న్న ఉందా అంటే అది చిరంజీవి 150వ సినిమా మాత్ర‌మే. ఈ సినిమాకు ద‌ర్శ‌కుడు ఎవ‌ర‌నే విష‌యంలో మెగా కుటుంబం ఇప్ప‌టివ‌ర‌కు ఓ క్లారిటీకి రాలేక‌పోయింది. మొద‌టి నుంచి ఈ సినిమా విష‌యంలో ఉత్సాహం చూపిస్తున్న రామ్‌చ‌ర‌ణ్ సైతం ద‌ర్శ‌కుడి ఎంపిక భారాన్ని తండ్రికే వ‌దిలేసిన‌ట్లు ఇటీవ‌లే ప్ర‌క‌టించారు. చివరకు చిరంజీవి మురుగదాసన్ నే ఖరారు చేసినట్లు సమాచారం. ఇదే విష‌యాన్ని ద‌స‌రా రోజున ఆధికారికంగా ప్ర‌క‌టించ‌బోతున్న‌ట్లు తెలుస్తోంది. ఈ సినిమా దర్శకుడి ఎంపికకే ఓ సినిమా తీసేందుకు సరిపడా కథ నడిచింది. తొలుత ఈ చిత్రం కోసం పూరిజ‌గ‌న్నాథ్ అటోజానీ క‌థ సిద్ధ‌మైన‌ట్లుగా వార్త‌లు వినిపించినా చ‌ర్చ‌ల ద‌శ‌లోనే దానికి ముగింపు ప‌డింది. ఆ త‌ర్వాత వినాయ‌క్‌తో పాటు మ‌రికొంత మంది ద‌ర్శ‌కుల పేర్లు తెర‌పైకివ‌చ్చాయి. త‌మిళ చిత్రం క‌త్తి రీమేక్‌లో చిరంజీవి న‌టించ‌నున్న‌ట్లు కొంత‌కాలంగా పుకార్లు వినిపిస్తున్నాయి. ఆయ‌నకు ఆ సినిమా న‌చ్చిన‌ట్లు, ఇదే త‌న 150వ సినిమా అయితే బాగుటుంద‌నే ఆలోచ‌న‌లో చిరంజీవి ఉన్న‌ట్లు స‌మాచారం. తాజాగా ఈ చిత్రానికి ద‌ర్శ‌క‌త్వం వ‌హించే అవ‌కాశం మాతృక ద‌ర్శ‌కుడు మురుగ‌దాస్‌ను వ‌రించిన‌ట్లు తెలిసింది. ఇప్ప‌టికే చిరంజీవితో స్టాలిన్ సినిమా చేసిన అనుభ‌వం ఆయ‌న‌కు ఉంది. అంతేకాకుండా చిరు కెరీర్‌లో ఓ మైలురాయిగా నిలిచిన ఠాగూర్‌కు మూల‌కథ‌ను ఈ ద‌ర్శ‌కుడే స‌మ‌కూర్చాడు. క‌త్తి చిత్రాన్ని త‌మిళంలో మురుగ‌దాస్ రూపొందించాడు కాబ‌ట్టి అత‌డికే ఈ బాధ్య‌త‌ల్ని అప్ప‌గిస్తే బాగుంటుంద‌ని చిరంజీవి భావిస్తున్న‌ట్లు తెలిసింది.